JayJayThrowThrow/commonwealth-wiki-mix huggingface dataset:
احمد اول

احمد اول ( ; ) (پیدائش 18 اپریل 1590ء – وفات 22 نومبر 1617ء) سلطنت عثمانیہ کے چودھویں سلطان۔ 1603ء سے اپنی وفات تک سلطنت عثمانیہ کے حکمران رہے۔ آپ محمد ثالث کے سب سے بڑے بیٹے ہیں۔
ابتدائی زندگی

احمد اول 998ھ بمطابق 18 اپریل 1590ء میں منیسہ کے مقام میں پیدا ہوئے۔ احمد اول نے صرف 13 سال کی عمر میں رجب 1012ھ/12 دسمبر 1603ء کو اپنے والد محمد ثالث کی جگہ تخت سنبھالا۔ انھوں نے قتل برادران کے روایتی قانون کو استعمال کرنے کی بجائے اپنے بھائی مصطفٰی کو اپنی دادی صفیہ سلطان کے ہمراہ رہنے کی اجازت دی۔ وہ اپنی شہسواری، نیزہ زنی اور مختلف زبانوں ّ پر عبور رکھنے کے باعث معروف تھا۔

اپنے دور حکومت کے ابتدائی دور میں احمد اول نے زور قوت کا مظاہرہ کیا لیکن بعد ازاں اس کے عمل سے اس کی قوت عملی کا ثبوت نہ مل سکا۔ اس کے دور حکومت میں ہنگری اور ایران میں لڑی جانے والی تمام جنگوں کے نتائج سلطنت کے حق میں نہ نکلے اور 1606ء میں معاہدۂ ستواتورک کے نتیجے میں سلطنت کی ساکھ کو شدید نقصان پہنچا جس کے نتیجے میں آسٹریا کی جانب سے دیا جانے والا خراج ختم کر دیا گیا اور گرجستان اور آذربائیجان ایران کے حوالے کر دیے گئے۔

احمد ایک شاعر بھی تھا جو بختی کا تخلص استعمال کرتا تھا۔ وہ مذہبی رحجانات رکھتا تھا اور دین کی خدمت کے لیے خزانے کا بھرپور استعمال کرتا تھا۔ اس نے اسلامی قوانین کی بحالی کے لیے اقدامات بھی کیے اور شراب کی پابندی کا حکم صادر کیا اور نماز جمعہ کے موقع پر تمام افراد کی موجودگی کو بھی لازمی قرار دیا جس کے بعد وہ غریبوں میں خیرات تقسیم کیا کرتا۔ اس کا انتقال 1617ء میں ہوا۔

آج احمد اول کو استنبول میں واقع سلطان احمد مسجد کے باعث یاد کیا جاتا ہے جو نیلی مسجد بھی کہلاتی ہے۔ یہ مسجد اسلامی و عثمانی طرز تعمیر کا ایک عظیم شاہکار ہے اور جب تک اسلامی فن تعمیر کا یہ حسین نمونہ قائم رہے گا احمد اول کا نام زندہ رہے گا۔ اس مسجد کے گرد واقع علاقہ سلطان احمد کے نام سے موسوم ہے۔ اسی معروف مسجد کے دامن میں اس سلطان کی آخری آرامگاہ واقع ہے۔
تصاویر


I Ahmet.jpg|احمد اول
Blue Mosque.jpg|سلطان احمد مسجد
Istanbul - Tomba Ahmet I.JPG|مقبرہ سلطان احمد


[عمر 27]


زمرہ:1578ء کی پیدائش
زمرہ:1590ء کی پیدائشیں
زمرہ:1617ء کی وفیات
زمرہ:جدید طفل حکمران
زمرہ:خادم الحرمین الشریفین
زمرہ:خلافت عثمانیہ
زمرہ:سترہویں صدی کے عثمانی سلطان
زمرہ:سلاطین عثمانیہ
زمرہ:سلطنت عثمانیہ کے ترک
زمرہ:عثمانی فارسی جنگوں کی عثمانی شخصیات
زمرہ:عثمانی یونانی
زمرہ:عثمانیہ خاندان
زمرہ:کامنز زمرہ جس کا ربط ویکی ڈیٹا پر ہے
زمرہ:یونانی نژاد عثمانی شخصیات
زمرہ:یوکرائنی نژاد عثمانی شخصیات
زمرہ:ٹائیفس سے اموات
عبد المجید ثانی

تصغیر|300px|عبد المجید ثانی اور شہزادی در شہوار
عبد المجید ثانی (ترکی زبان میں:Abdülmecit، پیدائش: 29 مئی 1868ء – انتقال: 23 اگست 1944ء) آل عثمان کے اور دنیا بھر میں مسلمانوں کے آخری خلیفہ تھے جنھیں سلطنت عثمانیہ کے خاتمے کے بعد خاندان کا سربراہ منتخب کیا گیا۔ 3 مارچ 1924ء کو ترک جمہوریہ کی جانب سے خلافت کے خاتمے کے اعلان کے ساتھ ہی ان کا عہدۂ خلافت بھی ختم ہو گیا۔ وہ 19 نومبر 1922ء سے 3 مارچ 1924ء تک خلیفۃ المؤمنین رہے۔

یکم نومبر 1922ء کو آخری عثمانی سلطان محمد ششم کو اقتدار سے بے دخل کرنے کے بعد 19 نومبر کو انقرہ میں ترک قومی مجلس نے انھیں نیا خلیفہ بنایا۔ بعد ازاں مارچ 1924ء میں خلافت کے عہدے کے خاتمے کے بعد انھیں بھی اپنے پیشرو کی طرح اہل خانہ کے ہمراہ ملک بدر کر دیا گیا۔

ان کی اکلوتی صاحبزادی شہزادی خدیجہ خیریہ عائشہ در شہوار آخری نظامِ حیدرآباد نواب میر عثمان علی خان کے بیٹے اعظم جاہ کے عقد میں دی گئی تھیں۔

عبد المجید ثانی 23 اگست 1944ء کو پیرس، فرانس میں واقع اپنی رہائش گاہ میں انتقال کر گئے۔ انھیں مدینہ منورہ، سعودی عرب میں سپرد خاک کیا گیا۔
مزید دیکھیے

* عبد المجید اول


زمرہ:استنبول میں پیدا ہونے والی شخصیات
زمرہ:انیسویں صدی کی عثمانی شخصیات
زمرہ:انیسویں صدی کے خلفاء
زمرہ:انیسویں صدی کے سلطنت عثمانیہ کے مصور
زمرہ:انیسویں صدی کے عثمانی سلطان
زمرہ:بشکطاش کی شخصیات
زمرہ:بیسویں صدی کے ترک مصور
زمرہ:بیسویں صدی کے خلفاء
زمرہ:بیسویں صدی کے سلطنت عثمانیہ کےمصور
زمرہ:بیسویں صدی کے عثمانی سلطان
زمرہ:پیرس میں وفات پانے والی شخصیات
زمرہ:تاریخ ترکیہ
زمرہ:ترک مسلمان
زمرہ:جنت البقیع میں مدفون شخصیات
زمرہ:خلافت عثمانیہ
زمرہ:سلاطین عثمانیہ
زمرہ:سلاطین کے بیٹے
زمرہ:سلطنت عثمانیہ کے ترک
زمرہ:ظاہری ورثاء جو کبھی تخت نشین نہیں ہوئے
زمرہ:عثمانی تاج و تخت کے مدعیان
زمرہ:عثمانی جلاوطن
زمرہ:عثمانی مسلم
زمرہ:عثمانی مصور
زمرہ:عثمانیہ خاندان
زمرہ:قسطنطنیہ میں پیدا ہونے والی شخصیات
زمرہ:ورثاء تخت
زمرہ:ویکی ڈیٹا سے مطابقت رکھنے والی مختصر تفصیل
زمرہ:1283ھ کی پیدائشیں
زمرہ:1868ء کی پیدائشیں
زمرہ:1944ء کی وفیات
زمرہ:30 مئی کی پیدائشیں

زمرہ:خادم الحرمین الشریفین
زمرہ:عثمان اوغلو خاندان کے سربراہان
درشہوار سلطان

بیگم صاحبہ خدیجہ خیریہ عائشہ دُرّ شہوار سلطان المعروف شہزادی در شہوار (سلطان سلطنت عثمانیہ کی شاہی خواتین کے لیے استعمال ہوتا ہے) (پیدائش: 26 جنوری 1914ء، استنبول – انتقال: 7 فروری 2006ء، لندن) آخری خلیفۃ المسلمین عبد المجید ثانی کی صاحبزادی تھیں۔

وہ جس وقت پیدا ہوئیں اس وقت سلطنت عثمانیہ اپنے آخری ایام گن رہی تھی۔ 1924ء میں خلافت کے خاتمے کے بعد ان کے والد عبد المجید ثانی کو ملک بدر کر دیا گیا اور وہ جنوبی فرانس میں رہنے لگے۔

12 نومبر 1931ء کو نیس، فرانس میں ان کی شادی آخری نظام حیدرآباد میر عثمان علی خان کے بڑے صاحبزادے اعظم جاہ سے ہوئی۔

1933ء میں ان کے بطن سے مکرم جاہ اور 1936ء میں مفحم جاہ پیدا ہوئے۔ دونوں نے برطانیہ میں تعلیم حاصل کی اور ترک خواتین سے ہی شادیاں کیں۔

روایتی طور پر پردہ کرنے کی بجائے وہ خاص تقاریب میں شریک ہوا کرتی تھیں اور عوام کی فلاح و بہبود کے لیے مختلف سرگرمیاں انجام دیتی تھیں۔ انھوں نے حیدرآباد شہر میں ایک شفا خانہ بھی قائم کروایا جو آج بھی انہی کے نام سے موسوم ہے۔

وہ آخری بار نظامی عجائب گھر کے 25 سال مکمل ہونے پر منعقدہ تقریب کی صدارت کے موقع پر منظر عام پر آئیں۔

7 فروری، 2006ء کو وہ لندن میں انتقال کر گئیں۔
تصاویر


Caliph Abdulmecid II of the Ottoman Empire.jpg|شہزادی در شہوار اپنے والد عبد المجید ثانی اور شوہر اعظم جاہ کے ہمراہ
Princess Durru Shehvar.jpg|شہزادی در شہوار ساڑھے نو سال می عمر میں

مزید دیکھے

* مملکت آصفیہ
* نواب میر عثمان علی خان
* اعظم جاہ
* میر برکت علی خان مکرم جاہ آصف جاہ ہشتم
* ریاستِ حیدرآباد کا خاتمہ


زمرہ:اسکودار کی شخصیات
زمرہ:بروک ووڈ قبرستان میں تدفین
زمرہ:بیسویں صدی کی عثمانی خواتین
زمرہ:بیسویں صدی کی عثمانی سلاطین کی بیٹیاں
زمرہ:بیسویں صدی کی عثمانی شخصیات
زمرہ:خلافت عثمانیہ کی خواتین
زمرہ:ریاست حیدرآباد کی خواتین
زمرہ:ریاست حیدرآباد کی شخصیات
زمرہ:شخصیات سلطنت عثمانیہ
زمرہ:عثمانی سلاطین کی بیٹیاں
زمرہ:عثمانیہ خاندان
زمرہ:کامنز زمرہ جس کا ربط ویکی ڈیٹا پر ہے
زمرہ:ہندوستانی خاتون شاہی اقتدار
زمرہ:1914ء کی پیدائشیں
زمرہ:2006ء کی وفیات

زمرہ:خلفا کی بیٹیاں

زمرہ:مسلمانان حیدرآباد
عبد العزیز اول

عبد العزیز اول (Abdülaziz I) یا عبد العزیز عثمانی () (پیدائش: 9 فروری 1830ء – انتقال: 4 جون 1876ء) سلطنت عثمانیہ کے 32 ویں سلطان تھے جنھوں نے 25 جون 1861ء سے 30 مئی 1876ء تک عنان اقتدار سنبھالی۔ وہ سلطان محمود ثانی کے صاحبزادے تھے اور 1861ء میں اپنے بھائی عبد المجید اول کے بعد تخت سلطانی پر براجمان ہوئے۔

آپ نے بچپن میں روایتی تعلیم حاصل کی۔ جسمانی طور پر آپ بہت قوی تھے اور کشتی میں دیگر پہلوانوں کو پچھاڑنے کی صلاحیت بھی رکھتے تھے۔ موسیقی اور مصوری کے بھی شائق تھے۔ آپ کی تیار کردہ کچھ موسیقی عثمانی دربار کی موسیقی کی لندن اکادمی نے "عثمانی دربار میں یورپی موسیقی" نامی البم میں جمع کر رکھی ہے۔
دور اقتدار

عبد المجید اول کے عہد میں شروع ہونے والی اصلاحات "تنظیمات"کا سلسلہ ان کے عہد میں بھی جاری رہا۔ 1864ء میں نئی ولایتوں (صوبوں) کا قیام عمل میں آیا اور 1868ء میں ایک ریاستی انجمن بھی قائم کی گئی۔ آپ کے دور ہی میں عوامی تعلیم کے نظام کو فرانسیسی طرز پر منظم کیا گیا اور جامعہ استنبول کو جدید خطوط پر استوار کیا گیا۔

سلطان عبد العزیز نے بلقان کے صوبوں میں بغاوتوں کے باعث روسی سلطنت سے دوستانہ تعلقات استوار کیے۔

عبد العزیز کے دور حکومت میں سلطنت عثمانیہ کے فرانس اور برطانیہ سے بھی دوستانہ تعلقات قائم ہوئے اور وہ پہلے یورپی سلطان تھے جنھوں نے، 1867ء میں، مغربی یورپ کا دورہ کیا جس میں انگلستان کا دورہ بھی شامل تھا۔ انھوں نے یہ سفر ایک نجی ریل کار کے ذریعے کیا جو آج بھی استنبول کے “آر ایم کے عجائب گھر” میں محفوظ ہے۔

1875ء میں سلطنت تقریباً دیوالیہ ہو گئی۔ اس کی وجہ جہاں ایک جانب افواج کی جدید خطوط پر تربیت و تنظیم نو تھی وہیں اس میں سلطان کے شاہانہ و پرتعیش طرز زندگی اور عظیم تعمیراتی منصوبہ جات کا بھی ہاتھ تھا۔ علاوہ ازیں 1875ء میں بوسنیا و ہرزیگووینا اور 1875ء میں بلغاریہ میں بغاوتیں ہوئیں۔ اور 11 مئی 1876ء کو دار الخلافہ میں بغاوت کے نتیجے میں 29 اور 30 مئی 1876ء کی درمیانی شب سلطان کو استعفٰی دینے پر مجبور کر دیا گیا۔ 4 جون کو ان کی لاش محل میں پائی گئی۔ ان کی موت کے حقیقی اسباب معلوم نہیں ہو سکے اور خود کشی یا قتل کو ان کے موت کا سبب سمجھا جاتا ہے۔
کارنامے

عبد العزیز کا سب سے بڑا کارنامہ عثمانی بحریہ کو جدید خطوط پر استوار کرنا تھا۔ 1875ء میں عثمانی بحریہ میں 21 بحری جنگی جہاز اور 173 دیگر جہاز شامل تھے اس لحاظ سے وہ برطانیہ اور فرانس کی بحری افواج کے بعد دنیا کی تیسری سب سے بڑی بحری فوج تھی۔

ان کے دور میں ہی پہلی مرتبہ بذریعہ ریل سلطنت کے مختلف شہروں میں رابطہ قائم کیا گیا اور اس مقصد کے لیے استنبول میں سرکیجی ریلوے اسٹیشن کا قیام عمل میں لایا گیا جو آج بھی استنبول میں اسی آب و تاب کے ساتھ قائم ہے۔

ان کے دور میں استنبول میں آثار قدیمہ کا عجائب گھر قائم ہوا۔ ان کے عہد میں ہی 1863ء میں ترکی میں پہلی مرتبہ ڈاک ٹکٹیں شائع کی گئیں اور ترکی نے 1875ء میں یونیورسل پوسٹل یونین میں بانی رکن کی حیثیت سے شمولیت اختیار کی۔
حوالہ جات

زمرہ:1830ء کی پیدائشیں
زمرہ:1876ء کی وفیات
زمرہ:انیسویں صدی کے عثمانی سلطان
زمرہ:خادم الحرمین الشریفین
زمرہ:خلافت عثمانیہ
زمرہ:خودکشی کرنے والے مرد
زمرہ:سلاطین عثمانیہ
زمرہ:سلطنت عثمانیہ کے ترک
زمرہ:عثمانیہ خاندان
زمرہ:کامنز زمرہ جس کا ربط ویکی ڈیٹا پر ہے
زمرہ:تخت سے اتارے جانے والے فرماں روا
زمرہ:ویکی ڈیٹا سے مطابقت رکھنے والی مختصر تفصیل
زمرہ:خودکشی کرنے والے سربراہان ریاست
دینِ الٰہی (کتاب)

روحانیت کے موضوع پر یہ کتاب عالمی روحانی تحریک انجمن سرفروشان اسلام کے سرپرست و بانی ریاض احمد گوھر شاہی کی تحریر کردہ آخری کتاب ہے۔ یہ کتاب 25 نومبر، 2000ء میں اُس وقت لکھی گئی تھی، جب ریاض احمد گوھر شاہی امریکا کی ریاست کیلیفورنیا میں قیام پزیر تھے۔ اس کتاب کا پہلی اشاعت آل فیتھ اسپریچوئل موومنٹ کے زیر اہتمام امریکا میں ہوئی۔ یہ کتاب اردو میں لکھی گئی تھی، تاہم اب تک اس کتاب کے ترجمے سندھی، انگریزی، فرینچ، ڈچ، اسپینش، ہندی، گجراتی سمیت کئی زبانوں میں ہو چکے ہیں۔
کتاب انسان کی باطنی صلاحیتوں اور طاقتوں اور ان روحانی قوتوں کی بنا پر انسان کے اشرف المخلوقات ہونے پر اور انسان کے مقامات کا تذکرہ کرتی ہے جو راہ حق میں چلنے والے سالک کے ہوتے ہیں۔ مصنف دنیا میں انسان کی بنیاد سے لے کر آج تک کے انسانوں کا جائزہ اس کتاب میں پیش کرتا ہے۔ پھر انسان کے باطن یعنی اندرکی طاقتوں اور قوتوں اور اُن قوتوں کو جگانے کا طریقہ بھی بتایا ہے۔
کتاب میں اللہ کی پہچان اور رسائی کے لیے اللہ سے محبت کرنے پر زور دیا گیا ہے اور اللہ سے محبت ہی کو اصل دین کہا گیا ہے کیونکہ یہ وہ راستہ ہے جس پر چل پر بندہ رب تک پہنچتا ہے اور رب کی محبت اس راستے کا وسیلہ بن جاتی ہے۔

اس کتاب میں روحانیت اور انسانی کا تذکرہ اتنی صراحت کے ساتھ کیا گیا ہے کہ اس کتاب کو صرف مسلمان ہی نہیں بلکہ غیر مسلموں میں بھی بڑی پزیرائی ملی، پاکستان میں اس کتاب کے متعلق سب سے پہلے لکھنے والے ایک غیر مسلم اردشیر کاؤس جی تھے، جو روزنامہ ڈان سے وابستہ ہیں۔
تاہم حکومت پاکستان نے اس کتاب پر پاکستان میں پابندی لگا دی، جس کے خلاف مقدمہ سپریم کورٹ آف پاکستان میں زیر سماعت ہے۔
مزید دیکھیے

* کتاب دین الٰہی اردو زبان میں
* http://goharshahi.net/images/books_files/deen_e_illahi.htm
بیرونی روابط

* قلب اور دیگر انسانی مخفی مخلوقوں کے راز
* نفس کی اقسام
* انسانی نفس بعد از موت اور قبل از موت
حوالہ جات

زمرہ:2000ء کی کتابیں
زمرہ:صوفیانہ ادب
زمرہ:2000ء کی غیر افسانوی کتابیں
زمرہ:اسلامی کتب
قطبی ریچھ

یہ ریچھ ہی کی ایک قسم ہے جو بحر منجمد شمالی اور اس کے اطراف میں پائی جاتی ہے۔ یہ زمین پر پایا جانے والا سب سے بڑا شکار خور جانور ہے، ایک بالغ نر کا وزن تقریباً 680-400 کلو گرام یعنی 1،500 سے 800 پاؤنڈ تک ہوتا ہے، جبکہ ایک مادہ کی قامت نر کے مقابلے میں آدھی ہوتی ہے۔ گو کہ یہ بھورے ریچھ سے بہت قریبی تعلق رکھتا ہے، تاہم موسم کے تغیرات کے سبب اس کے نسل میں بھی بڑی تبدیلی آئی ہے، یہ تبدیلیاں صرف خدوخال ہی میں نہیں بلکہ جسم میں بھی بہت سے تبدیلیاں آئیں ہیں جن کی بدولت سرد موسم کو برداشت کرنے والی جسم کی بناوٹ، کھلے پانی، برف اور منجمد سمندروں پر چلنے کی صلاحیت جو سمندری بچھڑے کے شکار میں نہایت معاون و مددگار ہے، سمندری بچھڑا اس کی مرغوب خوراک ہے۔ یہ برف زدہ سمندروں میں بڑی مستقل مزاجی کے ساتھ شکار کرسکتے ہیں، قطبی ریچھ تقریباً سارا سال بحر منجمد میں رہتے ہیں، تاہم زیادہ تر قطبی ریچھوں کی پیدائش زمین پر ہوتی ہے۔ اس کو برفانی ریچھ اور سفید ریچھ بھی کہا جاتا ہے۔
مزید دکھیں

* ریچھ
* بھورا ریچھ
* الاسکی ریچھ
* ایشیائی کالا ریچھ
حوالہ جات

زمرہ:ایشیا کے ممالیا
زمرہ:بحری پستانیہ
زمرہ:روس کے ممالیا
زمرہ:ریاستہائے متحدہ کے ممالیا
زمرہ:ریچھ
زمرہ:کینیڈا کے پستانیہ
زمرہ:گرین لینڈ کے ممالیا
زمرہ:لال فہرست کی غیر محفوظ انواع
زمرہ:یورپ کے ممالیا
زمرہ:یوریشیا کے بڑے حیوانا
احمد ثانی

احمد ثانی (پیدائش: 25 فروری 1643ء – وفات: 6 فروری 1695ء) 1691ء سے 1695ء تک سلطنت عثمانیہ کے فرمانروا تھے۔ وہ سلطان ابراہیم اول کے صاحبزادے تھے اور اپنے بھائی سلیمان ثانی کی جگہ تخت سلطانی پر جلوہ افروز ہوئے۔
مصطفٰی کوپریلی کا بطور صدر اعظم انتخاب احمد ثانی کے مختصر دورِ حکومت کا بہترین قدم گردانا جاتا ہے۔ احمد کے سلطان بننے کے چند ہفتوں بعد ہی سلطنت عثمانیہ کو لوئس ولیم کی زیر قیادت آسٹریا کے ہاتھوں جنگ سلانکامن میں بدترین شکست سے دوچار ہونا پڑا اور یوں عثمانی ہنگری سے نکال باہر کر دیے گئے۔ چار سالہ دور حکومت میں شکست در شکست کے بعد احمد ثانی غم و اندوہ اور بیماریوں کا شکار ہو کر چل بسا۔
حوالہ جات

زمرہ:خادم الحرمین الشریفین
زمرہ:خلافت عثمانیہ
زمرہ:سترہویں صدی کے عثمانی سلطان
زمرہ:سلاطین عثمانیہ
زمرہ:سلطنت عثمانیہ کے ترک
زمرہ:عثمانیہ خاندان
زمرہ:ویکی ڈیٹا سے مختلف مختصر وضاحت
زمرہ:1643ء کی پیدائشیں
زمرہ:1695ء کی وفیات
زمرہ:1640ء کی دہائی کی پیدائشیں
زمرہ:سلاطین کے بیٹے
زمرہ:استنبول میں مدفون شخصیات بلحاظ مقام
زمرہ:22 جون کی پیدائشیں
زمرہ:سترہویں صدی کے حکمران
زمرہ:سترہویں صدی کی شخصیات
زمرہ:سترہویں صدی کی عثمانی شخصیات
زمرہ:قسطنطنیہ میں پیدا ہونے والی شخصیات
عبدالحمید اول

عبد الحمید اول (20 مارچ 1725ء – 7 اپریل 1789ء) سلطنت عثمانیہ کے 27 ویں سلطان تھے۔ وہ سلطان احمد ثالث کے صاحبزادے تھے اور اپنے بھائی مصطفی ثالث کے بعد 21 جنوری 1774ء کو تخت سلطنت پر بیٹھے۔

عبد الحمید نے اپنی زندگی کے ابتدائی 43 سال کا بیشتر عرصہ حرم میں گزارj۔ سلطان بغاوت کے خطرے کے پیش نظر شہزادوں کو "حرم میں قید" کر دیا کرتے تھے۔ انھوں نے اپنی ابتدائی تعلیم والدہ رابعہ شرمی سلطان سے حاصل کی جنھوں نے عبد الحمید کو تاریخ اور خطاطی کے علوم سکھائے۔

حرم کی مقید زندگی گزارنے کے باعث عبد الحمید ریاستی معاملات پر کوئی گہری نظر نہیں رکھتے تھے اور اس طرح مشیروں کے رحم و کرم پر رہ گئے۔ البتہ حرم کی تربیت نے انھیں بہت مذہبی اور امن پسند طبیعت دی۔ ان کی حکومت کے آغاز کے اگلے ہی سال سلطنت عثمانیہ کو جنگ کولویا میں بدترین شکست کا سامنا کرنا پڑا جس کے باعث اسے 1774ء میں ذلت آمیز معاہدہ کوچک کناری پر دستخط کرنا پڑے جو اس کے زوال کے آغاز کی واضح دلیل تھی۔

اپنی تمام تر ناکامیوں کے باوجود عبد الحمید اول کو سب سے رحم دل عثمانی سلطان تسلیم کیا جاتا ہے۔ ان کی مذہبی طبیعت کے باعث لوگ انھیں "ولی" کہا کرتے تھے۔
حوالہ جات

زمرہ:اٹھارویں صدی کے حکمران
زمرہ:اٹھارویں صدی کے عثمانی سلطان
زمرہ:اٹھارہویں صدی کی شخصیات
زمرہ:خادم الحرمین الشریفین
زمرہ:خلافت عثمانیہ
زمرہ:سلاطین عثمانیہ
زمرہ:سلاطین کے بیٹے
زمرہ:سلطنت عثمانیہ کے ترک
زمرہ:عثمانی فارسی جنگوں کی عثمانی شخصیات
زمرہ:عثمانیہ خاندان
زمرہ:قسطنطنیہ میں پیدا ہونے والی شخصیات
زمرہ:قسطنطنیہ میں وفات پانے والی شخصیات
زمرہ:ویکی ڈیٹا سے مختلف مختصر وضاحت
زمرہ:یوکرائنی نژاد عثمانی شخصیات
زمرہ:1725ء کی پیدائشیں
زمرہ:1789ء کی وفیات
زمرہ:20 مارچ کی پیدائشیں
زمرہ:7 اپریل کی وفیات
بھورا ریچھ

بھورا ریچھ ریچھ کے قبیل سے تعلق رکھنے والا ایک مہ خور پستانیہ ہے جو زیادہ تر شمالی یوریشیا اور شمالی امریکا میں پایا جاتا ہے۔ اس کا وزن تقریباً 700-100 کلو گرام (1،500-200 پاؤنڈز) تک ہوتا ہے اس کی زیادہ تر آبادی خاص طور پر الاسکی ریچھ قطبی ریچھ سے بطور سب زیادہ پایا جانے والا گوشت خور دستیاب جانور ملتی ہے تاہم بھورے ریچھ کی نسل بتدریج کم ہوتی جا رہی ہے اور چند علاقوں میں اسے معدوم ہونے کے خطرات بھی لاحق ہیں۔ گو کہ ابھی تک کم خطرے والی نسلوں کی فہرست میں رکھا گیا ہے، اس کی کل نسل اس وقت تقریباً دولاکھ (200،000) ہے۔ ان کی زیادہ تر آبادی والے ممالک میں روس، امریکا (خصوصا الاسکا)، کینیڈا اور فن لینڈ شامل ہیں، جہاں اس کو قومی جانور ہونے کا دوجہ حاصل ہے۔
مزید دکھیں

* قطبی ریچھ
* ریچھ
* الاسکی ریچھ
* ایشیائی کالا ریچھ
حوالہ جات

زمرہ:ایشیا کے ممالیا
زمرہ:روس کی قومی علامات
زمرہ:ریچھ
زمرہ:شمالی امریکا کے ممالیا
زمرہ:فن لینڈ کی قومی علامات
زمرہ:لال فہرست کی کم تشویشناک انواع
زمرہ:یورپ کے ممالیا
زمرہ:یوریشیا کے بڑے حیوانا
زمرہ:ویکی ڈیٹا سے مختلف مختصر وضاحت
مذکر

تصغیر|مذکر کے اظہار کے لیے استعمال کیا جانے والا قدیم رومی نشان، کہتے ہیں کہ یہ رومن دیوتا مارس کی ڈھال تھی
مُذکّر (Female) ایک اصطلاح ہے جو نَر جنس (مادہ کی ضد) کے لیے استعمال کیا جاتا ہے۔ ہر وہ چیز جو مردانہ جنس کی حامل ہو، مُذکّر کہلاتی ہے۔

قواعد میں مُذکّر (فاعل، مفعول یا فعل) کو کہاجاتا ہے جس کا استعمال بصورتِ تذکیر ہو یا جس میں تذکیر کا صیغہ استعمال ہو۔ مثلاً ‘‘کام’’.
مزید دیکھیے

* آدمی
* عورت
* مونث


زمرہ:جنس
زمرہ:جنس (حیاتیات)
زمرہ:شہوانیت
زمرہ:مرد
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مختلف مختصر وضاحت
مؤنث

تصغیر|مونث کی نمائندگی کرنے والا نشان، جس کے متعلق کہا جاتا ہے کہ رومن دیوی وینس کا آئینہ|دستی آئینہ اور [[کنگھی تھی]]
مُؤنّث، عربی زبان کا لفظ ہے جو مادہ جنس (نَر کی ضد) کے لیے استعمال کیا جاتا ہے۔ ہر وہ چیز جو مادہ جنس کی حامل ہو مؤنث کہلاتی ہے۔

قواعد میں میں مُؤنّث اُس لفظ (فاعل، مفعول یا فعل) کو کہا جاتا ہے جس کا استعمال بصورتِ تانیث ہو یا جس میں تانیث یا مادہ جنس کا صیغہ استعمال ہو۔ مثلاً لفظ ‘‘محنت’’.
مونث کی اقسام

قواعد میر کی رو سے مؤنث اسما کی دو قسمیں ہیں:
# مونث حقیقی
# مونث غیر حقیقی
مونث حقیقی

ذی روح اسمائے حقیقی ہیں، ان میں نر مذکر اور مادہ مؤنث ہے۔ اسمائے ذی روح ناطق میں نر مذکر اور مادہ مؤنث ہے لیکن ذی روح غیر ناطق میں کبھی مذکر مؤنث میں فرق نہیں ہوتا جیسے لال نر و مادہ دونوں کو مذکر بولتے ہیں، چیل نر و مادہ دونوں کو مؤنث بولتے ہیں۔
مونث غیر حقیقی

مونث غیر حقیقی وہ اسما ہیں جو ذی روح نہیں اور انھیں اہل زبان نے مؤنث مان لیا ہو۔

غیر حقیقی مونث اسما کی مزید دو اقسام قسمیں ہیں:

* مونث قیاسی / علامتی
* مونث سماعی
مزید بڑھئیے

* مذکر
* آدمی
* عورت
حوالہ جات

زمرہ:جنس
زمرہ:جنس (حیاتیات)
زمرہ:خواتین
زمرہ:شہوانیت
زمرہ:کامنز زمرہ جس کا ربط ویکی ڈیٹا پر ہے
زمرہ:عورت
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مطابقت رکھنے والی مختصر تفصیل
گوشت خور

تصغیر|450px|شیر، جن کی زندگی کا دارومدار ہی دوسرے جانوروں کے [[گوشت پر ہوتا ہے، انھیں ایک دن میں کم از کم سات کلو گرام گوشت کی خوراک درکار ہوتی ہے۔ بڑے پستانئیے جیسا کہ افریقی بھینسا ان کی خوراک کا اہم حصہ ہے۔]]
تصغیر|وینس فلائی ٹریپ یا وینس مکھی پھندا ایک گوشت خور پودا

سائنسی اصطلاح میں گوشت خور (Carnivore) (تلفظ: ) سے مراد ایسے جانور یا نباتات ہیں جو گوشت کھاتے ہیں۔ جبکہ گوشت خور جانور (Carnivora) سے مراد ممالیہ کی 280 سے زائد مشیمی اقسام ہیں جو گوشت خور ہیں۔

ایسے جانور جن کی خوراک کا بنیادی حصہ گوشت پر مبنی ہو، گوشت خور کہلاتے ہیں۔ یا دوسرے لفظوں میں یہ کہہ لیں کہ وہ جانور جن کی خوراک دوسرے جانور ہیں اور جو گھاس نہیں چرتے، گوشت خور کہلاتے ہیں۔ غیر فقاری شکار خور جانوروں کی کئی اقسام ہیں، مثلا مکڑیاں، جھینگر اور کئی طرح کے زمینی گھونگھے اور سمندری گھونگھے۔
وہ پودے جو حشرات پکڑ کر کھاتے ہوں، وہ بھی گوشت خور پودے کہلاتے ہیں۔
گوشت خور جانوروں کی عمومی پہچان ان کے نوکیلے دانت، مضبوط جبڑے اور گھائل کردینے والے تیز پنجے ہوتے ہیں۔
مزید دیکھیے

* نباتات خور
* کرم خور
* آدم خور


زمرہ:حیاتیاتی تعامل
زمرہ:علم حیوانی سلوک
زمرہ:گوشت
زمرہ:گوشت خوری
زمرہ:ویکی ڈیٹا سے مطابقت رکھنے والی مختصر تفصیل
زمرہ:گوشت خور جانور
زمرہ:ماحولیات
زمرہ:کھانے کی عادات کے لحاظ سے جانور
مرد

آدمی (عبرانی) یا مرد (فارسی) مذکر یا نّر انسان کو کہاجاتا ہے۔

لفظ آدمی بالغ انسان کے لیے مستعمل ہے جبکہ لڑکا انسانی مذکر بچے کو کہاجاتا ہے۔ اور عورت مادہ انسان کے لیے استعمال کیا جاتا ہے۔

بعض اوقات آدمی کی اِصطلاح عورت کی جگہ بھی استعمال کی جاتی ہے۔
ماخدت

لفظ آدمی، لفظ آدم سے نکالا گیا ہے،جیسے کہ آدمؑ سب سے پہلے انسان اور تمام انسانوں کا جد امجد ہے اس لیے ان کے نام سے لفظ آدمی نکلا ہے۔
مزید پڑھئیے

* عورت
* مذکر
* مونث


زمرہ:آدمی
زمرہ:جنس
زمرہ:جنس (حیاتیات)
زمرہ:مذکر
زمرہ:ویکی ڈیٹا سے مختلف مختصر وضاحت
زمرہ:صنفی شناخت
زمرہ:انسانی آبادیاں
زمرہ:طبیعی انسانیات
عورت

تصغیر|thumb|مادہ جنس کی نمائندگی کرنے والا نشان
thumb|عورت

عورت (عربی سے ماخوذ۔ انگریزی: Woman) یا زن (فارسی سے زنانہ) مادہ یا مؤنث انسان کو کہا جاتا ہے۔

عورت یا زنانہ بالغ انسانی مادہ کو کہاجاتا ہے جبکہ لفظ لڑکی انسانی بیٹی یا بچّی کے لیے مستعمل ہے۔ تاہم، بعض اوقات، عورت کی اِصطلاح تمام انسانی مادہ نوع کی نمائندگی کرتی ہے۔

عورت تاریخ کے ہر دور میں مرد کے تابع رہی ہے۔ موجودہ زمانہ میں ترقی یافتہ ملکوں میں عورت اور مرد کو مساوی بنانے کی کوشش کی گئی۔
اسلام

اسلام سے قبل عورت کی حالت زار نہ قابل بیاں تھی۔ عورت کو محض بچے پیدا کرنے اور خاوند اور بچوں کی خدمت کے قابل ہی سمجھا جاتا تھا۔ عرب معاشرے میں عورتوں کے خلاف شدید نفرت پائی جاتی تھی۔ گھر میں عورت کے وجود کو مرد اپنی توہین سمجھتا تھا۔ عرب معاشرے میں بچیوں کو زندہ دفن کرنے کا بھی رواج تھا۔ لیکن جب اسلام کا سورج عرب کی سر زمین پر طلوع ہوا تو اس سے عورت کی تاریک زندگی میں بھی روشنی کی بارش ہونے لگی۔ اسلام نے عورت کو وہ حقوق دیے جن زمانہ جاہلیت میں تصور بھی نہ ممکن تھا۔ اسلام نے عورت کے مختلف حیثیتوں میں حقوق متعین کیے اور ان کی ادائیگی کو اپنے ماننے والوں پر لازمی قرار دیا۔ ماں کی حیثیت سے اسلام نے جنت کو ماں کے قدموں میں رکھ دیا۔ اور اولاد کو تاکید کی کہ ماں باپ کے سامنے اف تک نہ کہا جائے۔ خاوند پر یہ لازمی قرار دیا کہ وہ اپنی بیوی کے آرام و آسائش کا مکمل خیال رکھے اور اسے گھر کی چار دیواری کے اندر تمام ضروریات زندگی کا سامان مہیا کرے۔ اس کے علاوہ اسلام نے بہن بیٹی خالہ دادی نانی کی حیثیت سے بھی عورت کو حقوق سے نوازا۔ اسلام نے عورت کو حق وراثت عطا فرمایا تاکہ عورت معاشی ضروریات کی تکمیل کے لیے کسی کی دست نگر نہ ہو۔
بہترین عورت

اسماعیل بن مسلم نے حضرت امام جعفر صادق علیہ السلام انھوں نے اپنے پدربزرگوار علیہ السلام سے انھوں نے اپنے آبائے کرام علیہم السلام سے روایت کی ہے کہ رسول اللہ صلی اللہ علیہ و آلہ وسلم نے ارشاد فرمایا کہ میری امت میں سب سے افضل وہ عورت ہے جس کا چہرہ سب سے پیارا اور خوبصورت اور اس کا مہر سب سے کم ہو گا.
حوالہ جات
مزید دیکھیے

* آدمی
* مذکر
* مؤنث

عورت
زمرہ:جنس
زمرہ:جنس (حیاتیات)
زمرہ:خواتین
زمرہ:مؤنث
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:صنفی شناخت
تخسید

تصغیر|300px|تخسیدی تعامل کی وضاحت
عملِ تّخسِید (عربی سے تخفیف و تکسید کا اِختصار۔ انگریزی: Redox) اُن کیمیائی تعاملات کو کہاجاتا ہے جن میں جوہروں کی تکسیدی عدد تبدیل ہوجاتی ہے۔ یا وہ کیمیائی تعاملات جن میں دو کیمیائی عناصر کے درمیان برقیوں کا تبادلہ ہوتا ہے۔

لفظ تخسید دو الفاظ کے جوڑ توڑ سے بنا ہے: تخفیف و تکسید۔
تکسید

ایک کیمیائی تعامل جس میں آکسیجن کسی عنصر یا مرکب کے ساتھ مل جاتا ہے یا وہ عمل جس میں کوئی ایٹم برقیے کھو دیتا ہے۔ عملِ تکسید (Oxidation) کہلاتا ہے۔

عملِ تکسید کسی جوہر، سالمہ یا آئن کا برقیوں کو کھونے کے عمل کو ظاہر کرتا ہے۔

ایک تعامل جس میں آکسیجن کسی دوسرے عناصر یا اشیاء سے ملاپ کر کے ان کے آکسائڈز پیدا کرتا ہو۔ عملِ تکسید کہلاتا ہے۔

عناصر میں آکسیجن کے اضافے کا عمل عملِ تکسید کہلاتا ہے۔

کسی مرکب سے ہائیڈروجن کا علاحدہ ہو جانا بھی عملِ تکسید کہلاتا ہے۔

ایک طریقہ یا تعامل جو برقیوں کی علیحدگی یا نقصان کے ذریعے عمل میں آئے۔

ایک طریقہ یا تعامل جو برقیوں کے نقصان سے عمل میں آئے وہ تکسید کہلاتا ہے۔
تخفیف

عملِ تخفیف (Reduction) کسی جوہر، سالمہ یا آئن کا برقیوں کو پانے کے عمل کو ظاہر کرتا ہے۔

عملِ تخفیف ایک کیمیائی طریقہ ہے جس میں ملوث ہوتے ہیں۔

1. آکسیجن کی کسی شے سے علیحدگی
2. ہائیڈروجن کا کسی شے میں اضافہ
3. کسی شے میں الیکڑانوں کا حصول

تخفیف کا مطلب ہے کسی شے سے آکسیجن کا علاحدہ ہو جانا۔

یا

تخفیف کا مطلب ہے کسی شے میں برقیے کا اضافہ ہے۔

ایک طریقہ یا تعامل جس میں کوئی شے برقیے کو حاصل کرتی ہے۔

ایک طریقہ یا تعامل جو برقیوں کے حصول سے عمل میں آئے وہ تخفیف کہلاتا ہے۔
تخسیدی تعاملات کی مثال

اس کی ایک اچھی مثال آبگر اور فلورین کے مابین تعامل ہے:
: \mathrm{H}_{2} + \mathrm{F}_{2} \longrightarrow 2\mathrm {HF}
ہم اِس کُل تعامل کو دو حصّوں میں لکھ سکتے ہیں:

تکسیدی تعامل
: \mathrm{H}_{2} \longrightarrow 2\mathrm{H}^{+} + 2e^-
اور تخفیفی تعامل:
: \mathrm{F}_{2} + 2e^- \longrightarrow 2\mathrm{F}^{-}
مزید دیکھیے

* آبگریت
* تخفیفی جہد


زمرہ:کیمیائی تعاملات
زمرہ:کامنز زمرہ جس کا ربط ویکی ڈیٹا پر ہے
زمرہ:تحلیلی کیمیاء
زمرہ:برقی کیمیاء
زمرہ:حیاتی کیمیا
زمرہ:دھات کاری